ফেনীতে অস্ত্রসহ গ্রেপ্তার ২৬ জনের-286271 | প্রিয় দেশ | কালের কণ্ঠ | kalerkantho
ফেনীতে অস্ত্রসহ গ্রেপ্তার ২৬ জনের রিমান্ড নামঞ্জুর
ফেনীতে বিপুল সংখ্যক অস্ত্রসহ র‌্যাবের হাতে আটক ২৬ ছাত্রলীগ-যুবলীগকর্মীর রিমান্ড আবেদন নামঞ্জুর করেছেন আদালত। সোমবার দুপুরে সিআইডির পরিদর্শক গোলাম মোস্তফার আবেদনটি ফেনীর জ্যেষ্ঠ বিচার বিভাগীয় হাকিম মোহাম্মদ দেলোয়ার হোসেন নামঞ্জুর করেন।
আসামিপক্ষের আইনজীবী কাজী বুলবুল আহমেদ সোহাগ বিষয়টি নিশ্চিত করেন। সংশ্লিষ্ট সূত্র জানায়, অস্ত্রসহ আটক ২৬ জনকে দুপুরে আদালতে হাজির করে রিমান্ড আবেদন করে জেলা পুলিশের অপরাধ তদন্ত বিভাগ (সিআইডি) । এর পরিপ্রেক্ষিতে আদালতের বিচারক রিমান্ড আবেদন নামঞ্জুর করে জেলগেটে জিজ্ঞাসাবাদের নির্দেশ দেন। প্রসঙ্গত, চলতি বছরের ৬ জুন রাতে ফেনীর লালপুল এলাকা থেকে পাঁচটি শটগান, পাঁচটি পিস্টল, ১৬টি রামদাসহ ছাত্রলীগ-যুবলীগের ২৬ নেতাকর্মীকে আটক করেন র‌্যাপিড অ্যাকশন ব্যাটালিয়ন র‌্যাব-৭-এর অধীন ফেনীর অস্থায়ী ক্যাম্পের সদস্যরা।